google/wiki40b huggingface dataset:
Sandstad

Sandstad er et sogn i Hitra og en tidligere kommune i Trøndelag. Sandstad kirke er sognets kirke. Kommunen var en del av Hitra formannskapsdistrikt da dette ble opprettet i 1837 og omfattet dagens kommuner Hitra og Frøya. Sandstad var en del av Fillan da denne kommunen ble skilt fra Hitra 1. januar 1886.
1. juli 1914 ble Sandstad skilt ut fra Fillan som egen kommune med 947 innbyggere. Sandstad var så egen kommune gjennom 50 år. 1. januar 1964 ble Sandstad, som da hadde 1 028 innbyggere, slått sammen med Fillan, Hitra og Kvenvær til den nye kommunen Hitra.
Tidligere var Sandstad et tettsted med 207 innbyggere i 2008. Stedet har postnummer 7246 Sandstad.
Sandstad har vært, og er, hovedinnfartsåren til Hitra og Frøya ettersom det ligger sørvendt mot Trondheimsleia og fastlandet. Det ble etablert fergeforbindelse fra Sandstadsundet til Storoddan ved Kyrksæterøra i 1964. Ved ferdigstillingen av Riksvei 714 ble anløpssted på fastlandet for fergeforbindelsen flyttet til Sunde i Snillfjord. Fylkesvei 713 har ett av sine to tilknytningspunkter til Fylkesvei 714 på Sandstad.
Fergeleiet ble senere flyttet til Jøsnøya på Sandstad, men nedlagt da stedet ble ett av innslagspunktene for Hitratunnelen som siden åpningen 8. desember 1994 har gitt Hitra fergefri fastlandsforbindelse. Sandstad er ett av hovedanløpene for hurtigbåtruten Kystekspressen som går mellom Trondheim og Kristiansund. Hurtigbåtkaia på Sandstad ligger i tilknytning til det gamle fergeleiet.
Lokalavisa Hitra-Frøya flyttet redaksjonen høsten 2009 til Fillan. Øvrig næringsvirksomhet er bilverksted og oppdrettsvirksomhet.
Utenfor Sandstad ligger øyene Jøsnøya, Horsøya, Kalvøya og Aunøya, skilt fra fastlandet ved Djupsundet og Sandstadsundet. I mellomalderen ble leia mellom Hitra og Hemne kalt for Knarrskeið, som betydde et sted «der handelsskip kunne komme seg fram». Flere kulturminner knyttet til skipsfart, der enkelte er 500-600 år gamle, er registrert på Horsøya og Kalvøya.

Historie

Sandstad er første gang beskrevet skriftlig i 1237 da hertug Skule Bårdsson skulle dra gjennom leia på vei hjem til Rissa. Han søkte ly ved Sandstad på grunn av det dårlige været. Deretter berettes det i 1240 om kong Håkon Håkonsson som dro nordover med hele hæren, nærmere 40 langskip. I Trondheimsleia kom han inn i en snøstorm, og søkte ly ved Sandstad. Han var på vei for å ta Skule i Nidaros men liggende ved Sandstad hørte han at Skule hadde rømt. Han valgte likevel å dra til byen for å ta seg av Skule-tilhengerne.
På Aunøya var det fra 1700-tallet handelssted og gjestgiveri. Nordlandsjektene mellom Nord-Norge og Bergen pleide å ligge her både på vei nordover og sørover.
Stavspiralgalakse

Stavspiralgalakser eller stangspiralgalakser er spiralgalakser som på tvers over galaksekjernen i skiveplanet har et band av stjerner. Sterke staver er med i Hubble-inndelingen. Svakere staver er mer vanlige mellom spiralgalakser, og rundt 60% av spiralgalaksene har staver. Infrarøde observasjoner, mindre sensitive støvabsorpsjon og påvirkning fra unge stjerner, indikerer at kanskje en enda større del av spiralgalaksene har staver; deriblant Melkeveien.
Stjernedynamikken i en galakseskive kan opprette en stav på grunn av ustabilitet. Staven kan så senere bli til en ringstruktur over tid; mange staver har selskap av ringer av stjerner.
Staver kan endre den kjemiske sammensetningen til gassen i en galakse ved at strømning gjennom staven blander gass som opprinnelig lå ved forskjellige radiuser og på den måten startet med ulik kjemisk sammensetning.
Akira (film)

Handling

1988: En enorm eksplosjon ødelegger Tokyo. Ingen vil påta seg skylden, og tredje verdenskrig bryter ut.
2019: Tokyo har gjenoppstått som Neo Tokyo, en kunstig øy i Tokyo-bukta. Det råder politisk kaos etter feilslåtte reformer som skulle rette opp den finansielle katastrofen den forrige regjeringen etterlot seg, og voldelige motorsykkelgjenger terroriserer motorveiene i territorialkamper. I tillegg så oppstår det en undergrunnsbevegelse som sprer budskapet om den gude-liknende skikkelsen kalt Akira. Undergrunnsgruppen klarer å kidnappe en av «Numrene», restene av et 40 år gammelt eksperiment for å skape mennesker med utrolige mentale krefter. Kidnapperne havner midt i en demonstrasjon, noe som gjør at «nummer 26», kalt Takashi, klarer å flykte ved å teleportere seg vekk, bare for å havne i en kollisjon med Tetsuo, et av medlemmene i en motorsykkelgjeng. Som et resultat av kollisjonen begynner Tetsuo å utvikle krefter lik de som Numrene har, bare mye sterkere. Han må slåss mot seg selv for at ikke hans nye krefter skal ta kontroll over ham. Det viser seg at det var slike krefter som ødela byen for 30 år siden, og kampen handler etterhvert om å unngå at samme katastrofe skal gjenta seg.

Om filmen

I 2003 rangerte Entertainment Weekly filmen på en 28.-plass over deres «Top 50 Cult Movies».
Katrineholm kommune

Innsjøer i kommunen

Aspen
Duveholmssjön
Kolsnaren
Långhalsen
Näsnaren
Tisnaren
Öljaren
Nord (Grønland)

Nord (Station Nord) er en bosetting som ligger i Nordøst-Grønland biosfærereservat, verdens største biosfærereservat.
Den danske Forsvarskommandoen har en base på stedet som bemannes av 5 mann året rundt.
Basen ligger 924 km fra den geografiske Nordpolen og har en flystripe som holdes åpen året rundt.
Dette er én av fire permanente bosetninger i nasjonalparken, de andre er Mestersvig, Danmarkshavn og Daneborg.
Stasjonen ble anlagt 1952-1956 som en vær- og telestasjon med landingsbane som støttepunkt for Thule Air Base. Kostnaden ved oppførelse og drift ble delt mellom USA og Danmark. I begynnelsen ble Station Nord drevet 30 manns besetning.
I 1972 ble stasjonen nedlagt, men sledepatruljen Sirius' behov gjorde at stasjonen ble gjenåpnet 5. august 1975 som en heldansk operasjon av mindre omfang.
I 2014 ble Villum forskningsstasjon anlagt med tilknytning til basen. Forskningsstasjonen har plass til 14.
21. juli

Navnedag

Johanne, Janne, Jane.
International Heritage Inc.

International Heritage Inc (IHI) var et amerikansk pyramidespill forkledd som et MLM-selskap.
Selskapet ble grunnlagt i 1995 av Stanley H. Van Etten, Larry G. Smith og Claude William Savage og startet med markedsføring og salg av luksusartikler som smykker og golfutstyr. I virkeligheten ble produktene nesten utelukkende omsatt blant selskapets egne distributører, og alle inntektene stammet fra en stadig strøm av nye distributører. I november 1998 ble selskapet slått konkurs.
I etterkant av konkursen ble flere av selskapets bakmenn idømt fengselsstraffer for en rekke lovbrudd tilknyttet IHI. Med mer enn 140.000 personer involvert beskrives dette som et av de verste pyramidespillene i amerikansk historie.
Centennial Olympic Park

Centennial Olympic Park er en 85 000 m² offentlig park som befinner seg i kjernen av byen Atlanta, i delstaten Georgia i USA. Parken eies og drives av Georgia World Congress Center Authority. Parken ble bygd av Atlanta Committee for the Olympic Games som et ledd i forbedringen av infrastrukturen knyttet til århundrets (Centennial) Sommer-OL 1996. Parken besøkes av millioner av besøkende hvert år og huser flere kulturelle innslag, deriblant popmusikk-konserter og den årlige konserten for Uavhengighetsdagen i USA.
Aécio Neves

Presidentvalgkamp 2014

I presidentvalgkampen i 2014 var sittende president Dilma Rousseff (Partido dos Trabalhadores) og Marina Silva (Partido Socialista Brasileiro) hans fremste rivaler. I valgkampen fremmet Neves og Silva stort sett samme økonomiske politikk. Neves fikk 33,55 % og nest flest stemmer i første valgomgang, avholdt 5. oktober 2014. Han møter Rousseff til den avgjørende andre runde 26. oktober.
Silva ga i andre valgomgang sin støtte til Neves. Hun krevde som motytelse at Neves gikk inn for jordreform og bedre beskyttelse av urbefolkningen, og at han oppga planene om å senke den kriminelle lavalder fra 18 til 16 år. Neves gikk med på jord- og urbefolkningssakene, men for å appellere til konservative velgere holdt han fast på å senke den kriminelle lavalder.
Neves la i valgkampen vekt på inflasjonsbekjempelse, økonomisk ansvarlighet, større åpenhet og mindre statlig innblanding i økonomien. Han pekte på behovet for å bekjempe korrupsjon og økonomisk kriminalitet og var spesielt opptatt av det statlige selskapet Petrobras, der hans motstander Rousseff var styreformann før hun ble president. Han ga løfte om å utvide det sosiale programmet Bolsa Família og sa han vil innføre et eget program som skal bedre situasjonen for de fattigste familiene. Neves ønsket også å kartlegge landets fattigste områder for å sette inn hjelp der behovet er størst. Neves kom i valgkampen med løfte om å bygge flere hundre helsesentre, åpne klinikker i fattige strøk og benytte 10% av statsinntektene på helse. Han ønsket å fortsette programmet Mais Médicos. Neves kom med løfte om utdannelse for alle barn mellom 4 og 17 år. Han gikk inn for større anerkjennelse av lærere og sa han ville gi dem høyere lønn, men ville knytte lønn til prestasjoner.
Neves tapte andre valgomgang etter å ha fått 48,36% av stemmene. Vinneren Rouseff fikk 51,64%.
Trump International Hotel and Tower (Dubai)

Trump International Hotel & Tower er et foreslått skyskraper-hotell som er tenkt bygget i sentrum av Palm Jumeirah i Dubai. Bygningen vil inneholde et 48 etasjers blandingshotell, og et leilighetskompleks, med estimert kostnad på USD 600 millioner.
Det opprinnelige design var et sirkulært tårn omgitt av fire gyldne blader feste til siden, men dette forslaget ble avvist av Nakheel som senere offentliggjorde et annet design som viser et tårn splittet i to, med en innovativ ny kjernedesign som minimererer skyggefenomener. Bygningen vil bestå av rustfritt stål, glass og sten Det eksklusive joint venture mellom The Trump Organization and Dubai-baserte Nakheel, et statlig eid selskap, ble offentliggjort 5. oktober 2005.
Milano erkebispedømme

Historie

Milano bispedømme eksisterer sannsynligvis siden det 1. århundre. Ifølge legenden ble bispedømmet grunnlagt av apostelen Barnabas i år 52. I det 4. århundre, mens Milano (Mediolanum) var residensbyen for de romerske keiserne, ble Milano opphøyet til erkebispedømme.
Erkebispedømmets patron og viktigste erkebiskop var Ambrosius (339–397). Hans skrifter lå grunnlag for den ambrosianske ritus, som ble brukt fremfor den romerske ritus i Milano og dets suffraganbispedømmer.
Milano var et innflytelsesrik og stort erkebispedømme. Selve erkebispedømmet strakte seg nordover helt til St. Gotthard- og Lucmagnpasset (Sveits). Milanos kirkeprovins omfattet ved siden av dagens Lombardia opprinnelig også Piemonte, Liguria, Emilia og de sveitsiske kantonene Ticino og Graubünden. Dermed nådde den fra Rhinen i nord til Ventimiglia ved Det liguriske hav i syd.
Erkebiskop Ottone Visconti (1207–1295) la grunnsteinen for Visconti-familiens maktstilling. Som herskere over Milano, etter hvert med rang som hertuger av Det hellige romerske rike av den tyske nasjon, var denne familien gjennom flere århundrer den dominerende maktfaktoren i Nord-Italia.
Fire erkebiskoper av Milano har blitt valgt til pave (Urban III, Pius IV, Pius XI, Paul VI; samt motpaven Aleksander V).
Milanos domkirke er en overdådig gotisk katedral i lys marmor. Den ble påbegynt på 1300-tallet, men ikke sluttført før i 1858.
Milanos sogn i Ticino inngikk fra 1884 i det nyoppretta Lugano bispedømme.
Denver

Denver County

Denver er også et fylke, og det grenser mot Adams County i nordøst, Arapahoe County i øst og mot Jefferson County i vest. Det har et totalt areal på 401 km² hvorav 4 km² er vann. Fylket ble grunnlagt i 1902 av land som ble skilt ut fra Arapahoe County.

Severdigheter

Larimer Square er en trendy gate som har en rekke kaféer, restauranter samt forretninger downtown i Denver. Her får en inntrykk av såvel historien som det mer moderne Denver.
Marlowe's Restaurant er beliggende midt i sentrum .
Colorado History Museum gir en beskrivelse av historien til indianere, cowboys samt gullgravere fra Colorado.
Invesco Field er hjemmebanen til Denver Broncos. Her finnes dessuten Colorado Sports Hall of Fame museum.
Red Rocks Ampitheatre er et naturlig amfi med 9 000 seter. Der har det blitt arrangert konserter med grupper som The Beatles og U2.
Tessaratomidae

Utseende

Middelsstore til store (10 – 30 mm), som oftest brede og noe flate teger. Hodet er påfallende lite sammenlignet med kroppen. Antennene består av fire ledd og kan være ganske lange. Pronotum er mye bredere enn langt, ofte med utover- eller framoverrettede, hornlignende utvekster. Scutellum er trekantet og mindre enn halvparten så langt som bakkroppen. Bakkroppens sider er ofte utvidete og stikker ut utenfor vingene. Beina er vanligvis korte, men kan være kraftige, krumme og utstyrt med pigger. Føttene har tre ledd. På farge er de ofte brunlige, grønne eller svarte.

Levevis

Tessaratomidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
En del grupper i denne familien har yngelpleie, hunnen bærer da med seg de unge nymfene på undersiden av bakkroppen. Noen arter kan gjøre noe skade i jord- og hagebruk, for eksempel Musgraveia sulciventris som er vanlig i sitrus-plantasjer i Australia og angriper nye skudd for å suge sevje.
Cataphrodisium

Utseende

Ganske store, avlange, blankt metallisk fargede trebukker. Antennene er tynne og omtrent så lange som kroppen. Hodet er litt snuteformet forlenget. Pronotum er avrundet sekskantet med en butt tann på hver side. Dekkvingene er avsmalnende bakover, rundede i spissen, kan være gulaktige med en svart flekk. Beina er tynne, bakbeina ganske lange.

Levevis

Larvene utvikler seg i ved av løvtrær.

Utbredelse

Slekten er utbredt i Laos og det sørlige Kina.
Norgescupen i paralangrenn 2013/14

Norgescupen i paralangrenn 2013/14 gikk over åtte renn fra 1. desember 2013 på Sjusjøen til 5. april 2014 på Beitostølen.
Klippegrevlinger

Klippegrevlinger i Bibelen

Ifølge Loven om rene og urene dyr i Bibelens Tredje mosebok kapittel 11 vers 1-40 må ikke klippegrevlinger spises: «Herren talte til Moses og Aron og sa til dem: (...) 4 Av drøvtyggere og klovdyr er det bare disse dere ikke må spise: (...) 5 og klippegrevlingen, for den tygger drøv, men har ikke klover; den skal dere holde for uren; (...) 40 Den som spiser av dyret, skal vaske sine klær, og han er uren til kvelden.»
Obotrittere

Obotrittere (tysk Abodritter, polsk Obodryci) var et vendisk og slavisk folkeslag som på 500-tallet slo seg ned i det nordøstlige Tyskland i det området som i dag heter Mecklenburg og Holstein. På grunn av deres forbindelser til andre slaviske grupper i nærheten blir obotritterne sett på som en undergruppe av polabianske slavere. Øst for dem bodde wilzerne. Historisk sett var obotritterne et folkeslag som gjennom mange år hadde en tett forbindelse med Danmark på godt og ondt.
Obotritterne var involvert i krigshandlinger med danske konger i årene 800-1200 som søkte overherredømmet i den baltiske regionen. Tyske misjonærer som Sankt Vicelinus hadde konvertert obotritterne til kristendommen.
Obotritterne både slåss med og var tidvis skattmessig underlagt de frankiske kongene og deres etterfølgere i øst. I tider krevde obotritterne skatt fra danskene og sakserne, og stundom drev de herjingstog i stor stil mot Danmark, Sverige og så langt nord som Norge. Til felles med andre slaviske grupper ble de ofte beskrevet av frankiske kilder som vendere, noe som også går igjen i nordiske kilder.
I 1170 aksepterte obotritterne å underkaste seg det tysk-romerske riket. Etter underkastelsen ble området hurtig underkastet en tyskifisering, men likevel så sent som på 1400-tallet snakket de fleste småbyene i obotritternes område fortsatt en slavisk dialekt inntil tysk ble det dominerende språket.
Den tyske poeten Johann Heinrich Voss (1751–1826) som ble født i Mecklenburg-Strelitz likte å identifisere seg selv obotritt for å understreke sin slaviske opprinnelse. Obotritt ble etter hvert svært fjernt og obskurt for å appellere til en spirende nasjonalisme. Deler av obotrittene migrerte sørover og bosatte seg på Den pannoniske slette, som er et landskap mellom elvene Donau og Sava, hvor det området Bács-Bodrog i middelalderens ungarske kongedømme ble oppkalt etter dem.
Regino av Prüm

Liv

Ifølge utsagn fra en senere periode, var Regino sønn av adelige foreldre og ble født i festningen i Altrip ved Rhinen, nær Speyer på en ukjent dato. Fra hans valg som abbed og hans skrifter, går det frem at han ble medlem av benediktinerordenen, muligens i Prüm, og at han hadde vært en ivrig student.
Det rike riksklosteret i Prüm ble mye skadet i det 9. århundre gjennom normannernes plyndringstokter og ble to ganger bemektiget og rasert, i 882 og 892. Etter den andre plyndringen av danene trakk abbot Farabert seg fra stillingen, og Regino ble valgt som hans etterfølger i 892. Hans arbeid for å restaurere klosteret ble vanskeliggjort av konflikten mellom de stridende parter i Lotharingia.
I 899 ble Regino drevet ut av stillingen som abbot av Richarius, senere biskop av  Liége, bror til greve Gerhard og grev Mattfried av Hainaut. Richarius ble utnevnt til abbed, og Regino trakk seg fra stillingen og trakk seg tilbake til Trier, hvor han ble ærbødig mottatt av erkebiskop Ratbod og utnevnt til abbed av St Martins. Han støttet erkebiskopens bestrebelser etter å utføre kirkelige reformer i vanskelige tider, gjenoppbygde klosteret St. Martin som hadde ligget brakk etter normannerne, ledsaget erkebiskopen på hans inspeksjoner, og brukte sin fritid til å skrive.
Regino døde i Trier i 915 og ble gravlagt i St. Maximin, hvor hans grav ble oppdaget i 1581.

De harmonica institutione and Tonarius

Reginos tidligste verk var Epistola de harmonica institutione, en avhandling om musikk som han skrev i form av et brev til erkebiskop Radbod. Dets primære formål var å forbedre den liturgiske sangen i kirkene og bispedømmet og muligens å sikre Radbods støtte til dette. Han skrev også en samling messinger med tittelen Tonarius.

Chronicon

Reginos mest innflytelsesrike verk er Chronicon, en historie om verden fra dens begynnelse frem til året 906. Verket tar spesielt for seg historien til Lorraine og dets nabolag og ble dedikert til Adalberon, biskop av Augsburg (†909).
Første bind, som slutter i året 741 med bortgangen til Karl Martell, består hovedsakelig av utdrag fra Beda den ærverdige, Paulus Diaconus, og andre forfattere. Av andre bind (741-906), er den første delen et lengre utdrag fra de kongelige frankiske annaler frem til 813. Den siste delen – fra 814 og fremover, er hans egne originale bidrag, selv om den har en feilaktig kronologi. Hvis man skal tro forfatteren, har han hovedsakelig basert seg på teksten på tradisjoner og muntlige utsagn. Verket  ble fortsatt frem til 967 av en munk fra Trier, muligens Adalbert, erkebiskop av Magdeburg (†981).
Reginos krønike er en viktig kilde til Bulgarias middelalder-historie ved at den er den eneste samtidige tekst som antyder eksistensen av konsilet i Preslav.
Blant historikere som har tatt i bruk Reginos krønike er Cosmas of Praha.
Krøniken ble første gang utgitt i Mainz i 1521.

Samling kanoner

Etter forespørsel av hans venn og mesén, Radbod, erkebiskop av Trier (d. 915), arrangerte han en samling kanoniske tekster, Libri duo de synodalibus causis et disciplinis ecclesiasticis, tildelt Hatto I, erkebiskop av Mainz. Det var et verk om kloster-regler ved geistlige besøk.
Sjörövar Fabbe

«Sjörövar Fabbe» er en svensk barnesang fra filmen Pippi Langstrømpe på de syv hav (1970) med melodi av Georg Riedel og tekst av barnebokforfatteren Astrid Lindgren. I filmen ble den fremført av Inger Nilsson i rollen som Pippi Langstrømpe.

Norsk versjon

Marit Trulsrud har skrevet en norsk tekst. På norsk bærer den tittelen «Sjørøverfabbe». Sangen ble utgitt av Anita Hegerland med Frank Cooks orkester på singlen Nor-Disc 2107 009 i 1970.
Ustekveikja

Ustekveikja er en elv. Den har sitt utspring i Ustekveikvatnet (1260 moh) i Ulvik kommune i Hordaland, på Hardangervidda, rett nord for Hardangerjøkulen. Elven renner sørøstover, ned til det regulerte Finsevatnet (1215–1212 moh) ved Finse og derfra videre sørøstover gjennom en rekke regulerte og uregulerte vann, blant andre Nygardsvatnet (995–984 moh) i Hol kommune i Buskerud, Sløddfjorden (985–970 moh) og Ustevatn (985–968 moh) ved Ustaoset, også det i Hol.
Etter Ustaoset skifter elven navn til Ustedøla og renner nordøstover til Ustedalsfjorden ved Geilo. Etter dette skifter elven navn igjen til Usteåne og renner nordøstover gjennom Ustedalen til tettstedet Hol i Hallingdal, der elven renner sammen med elven nord fra Holsfjorden og blir til Hallingdalselva.
Ustekveikja har gitt navn til Ustekveikja Energi AS, et energiselskap fra Geilo.
Pseudabryna

Levevis

Disse billene har larver som lever i død ved.

Utbredelse

Slekten er kjent fra Filippinene.
Falsoibidion

Utseende

Middelsstore, lange og tynne, brunlige trebukker, vanligvis lyst fargede med noen mørkere tverrbånd. Antennene er tynne og litt lengre enn kroppen. Pronotum er sylindrisk til tønneformet, betydelig lengre enn bredt. Dekkvingene er omtrent jevnbrede. Beina er forholdsvis lange med kølleformede lår.

Utbredelse

Arten er utbredt i Sørøst-Asia (Thailand, Laos, Kambodsja, Vest-Malaysia og Vietnam).
Pitstopp

Pitstopp er i motorsport når et kjøretøy svinger av banen og stopper i depotet under et løp for fylling av drivstoff, dekkbytte, reparasjoner, mekaniske justeringer, førerbytte, eller en kombinasjon av disse. Hvilke gjøremål som er tillatt under et pitstopp varierer, og bestemmes av reglementet for den enkelte konkurranse.
Depotområdet består vanligvis av en pit lane (i USA kalt pit road) som går parallelt med start/mål-langsiden, og en rad med garasjer (som regel én per lag) hvor oppgavene utføres. Arbeidet under et pitstopp blir gjort av fra fem til tjue mekanikere (også kalt et pit crew), mens føreren venter i bilen (bortsett fra når stoppet involverer et førerbytte).
Chicha

Chicha er et spansk ord for forskjellige gjærede drikkevarer. Den kan lages av mais, maniok (også kalt yuca eller cassava) eller frukt. I Inkariket lærte kvinnene å brygge chica i en acllahuasi (kvinneskole).
Drikken blir vanligvis laget av en spesiell sort gul mais (jora), og den får da ofte navnet chicha de jora. Den har en blek stråfarge og kan se noe melkeaktig ut. Drikken har en sur ettersmak, som kan minne om alkoholholdig eplesider. Chicha blir drukket enten fersk og søt, eller moden og fyldig. Den inneholder noe alkohol, 1–3 %.
I Inkariket ble chicha laget ikke bare av denne typen mais (jora), men også av en annen sort (wiñapu). De kunne også lage den på grunnlag av quinoa, oca eller mole. På quechua heter drikken aqha.
Chica blir i Andesfjellene benyttet om nesten alle hjemmelagede gjærede drikkevarer, og en bruker forskjellige kornsorter og frukt til å lage chica i forskjellige regioner.
I Peru betyr chicha også et uformelt arrangement eller en gateselger. I andre latinamerikanske land, som Panama, kan chicha rett og slett bety mineralvann eller juice.
Det vanlige spanske uttrykket «Ni chicha ni limonada» («verken chicha eller limonade)», har omtrent samme betydning som det norske uttrykket «verken fugl eller fisk».
Bisencya

Utbredelse

Slekten er endemisk for Madagaskar og Komorene.